EkBass/fiwiki-20250220-pages-articles huggingface dataset:
HMS Brocklesby (M33)

HMS Brocklesby (viirinumero M33) on Britannian kuninkaallisen laivaston Hunt- luokan miinantorjunta-alus. == Valmistus == Alus tilattiin 19. kesäkuuta 1980 Vosper Thornycroftilta. Se laskettiin vesille 12. tammikuuta 1982 kumminaan varakreivi Trenchardin puoliso ja valmistui 25. lokakuuta 1982. Alus otettiin palvelukseen 3. helmikuuta 1983.RN - HMS Brocklesby == Palvelus == Vuosina 1985-1991 alus oli Suezin ja Persianlahden alueilla, jonka vuoksi sen aseistukseen lisättiin ylimääräinen 20 millimetrin tykki ja omasuojalaitteitaGardiner, Robert s. 542. Alus oli ensimmäinen kuninkaallisen laivaston alus, joka tunkeutui Irakin sodan aikana Umm Qasriin. Se kuului miinantorjunta-alusosastoon, jonka tehtävänä oli raivata alue miinoistaRoyal Navy - HMS Brocklesby. Alus osallistui 2011 Libyan rannikolla operaatio Ellamyyn, joka oli Britannian osuus operaatio Unified Protectorista. Alus osallistui toukokuussa 2011 Muammar Gaddafin joukkojen miinoittaman Misratan sataman raivaukseen.Britannian puolustusministeriö ==Lähteet== * === Viitteet === Luokka:Kuninkaallisen laivaston Hunt-luokan miinantorjunta-alukset Luokka:Yhdistyneen kuningaskunnan Persianlahden sodan sotalaivat
HMS Middleton (M34)

HMS Middleton (viirinumero M34) on Britannian kuninkaallisen laivaston Hunt- luokan miinantorjunta-alus. == Valmistus == Alus tilattiin Yarrow Shipbuildersilta. Se laskettiin vesille 27. huhtikuuta 1983 kumminaan Lady Blaker ja valmistui 4. heinäkuuta 1984.RN-Middleton == Palvelus == Palvelukseen otettaessa alus liitettiin Portsmouthiin 2. miinantorjuntalaivueeseen (). ==Lähteet== * === Viitteet === Luokka:Kuninkaallisen laivaston Hunt-luokan miinantorjunta-alukset Luokka:Yhdistyneen kuningaskunnan Persianlahden sodan sotalaivat Luokka:Yarrow’n valmistamat alukset
HMS Chiddingfold

HMS Chiddingfold (viirinumero M37) on Britannian kuninkaallisen laivaston Hunt-luokan miinantorjunta-alus. == Valmistus == Alus tilattiin Vosper Thornycroftilta. Se laskettiin vesille lokakuussa 1983 kumminaan Lady Anne Kennon ja valmistui vuotta myöhemmin lokakuussa 1984. == Palvelus == Alus sijoitettiin Portsmouthin laivastotukikohtaan. Aluksella aloitettiin tammikuussa 2012 BAE Systemsillä Portsmouthissa vuoden kestävä modernisointi. Aluksen kannesta poistettiin kaksi osaa, jotta saataisiin tilaa vaihtaa Rolls- Royce Deltics -moottorit Caterpillar C32 Acert -moottoreihin.Shipbuildingtribune.com - HMS Chiddingfold Gets Two New Engines at BAE Systems’ Portsmouth Yard ==Lähteet== * === Viitteet === Luokka:Kuninkaallisen laivaston Hunt-luokan miinantorjunta-alukset Luokka:Yhdistyneen kuningaskunnan Persianlahden sodan sotalaivat
HUMAK Nurmijärvi

HUMAK Nurmijärvi on Humanistisen ammattikorkeakoulun Kiljavan opistolla Nurmijärvellä sijaitseva kampus. Se on HUMAKin kampuksista suurin. Kampuksella voi opiskella kansalaistoiminnan ja nuorisotyön koulutusohjelmassa yhteisöpedagogiksi (210 op). Aloituspaikkoja vuonna 2010 oli 47. Ensisijaisia hakijoita oli 122 ja yhteensä 310. ==Hakeminen== Nurmijärven kampuksella järjestetään sekä nuorten että aikuisten koulutusta. Aikuisten koulutus vaatii alan tuntemusta ja osaamista. Pääsykokeen kirjallisessa osuudessa testataan ennalta annetun aineiston tuntemusta sekä englannin että ruotsin kielen taitoa. Tämän lisäksi pääsykokeet sisältävät haastattelu- ja ryhmäosuuden. ==Opiskelu== Opiskelu kestää keskimäärin 3,5 vuotta. Opetus koostuu kontakti- sekä verkko-opetuksesta, opintokäynneistä, ryhmätöistä ja itsenäisestä opiskelusta. Myös harjoittelut kerryttävät opintopisteitä. 210 opintopistettä koostuu HUMAKin yhteisistä opinnoista (10 op), yhteisöpedagogin yhteisistä opinnoista (70 op), yhteisöpedagogin ammatillisista opinnoista (30 op), ammatillisista suuntautumisopinnoista (40 op), vapaasti valittavista opinnoista (20 op) ja opinnäytetyöstä ja siihen liittyvistä opinnoista (30 op). ==Ympäristö== Kiljavan opisto sijaitsee luonnonkauniilla alueella noin 46 km päässä Helsingistä ja noin 21 km päässä Hyvinkäältä, Sääksjärven rannalla. Lähin kauppa sijaitsee noin 5 km päässä, mutta opistollakin on mahdollisuus pieniin ostoksiin. Ympäristö tarjoaa hyvät puitteet liikkumiselle. Opistolla on kaksi saunaa (rannasta ja sisältä), uima-allas, kuntosali, tenniskenttä, merkittyjä lenkkipolkuja ja talvella latuja. Alueella on myös frisbeegolfrata. ==Opiskelijaelämää== Nurmijärven kampuksella opiskelijat voivat asua Kiljavan opiston asuntolassa. Huoneita on rajoitettu määrä. Suurin osa opiskelijoista asuu kuitenkin muualla metropolialueella. Kampus sijaitsee hyvien bussiyhteyksien päässä alueen suurista keskuksista (esimerkiksi pk-seutu ja Hyvinkää). Opiskelijat suosivat kuitenkin myös kimppakyytejä. Tutorit järjestävät ympäri vuoden erilaisia tapahtumia, kuten fuksiaiset syksyllä ja Lumirieha alkukeväästä. Myös muut opiskelijat pääsevät osallistumaan tapahtumien järjestämiseen, kuten Kampuspäivään ja Puurojuhlaan. Muiden liikuntamahdollisuuksien lisäksi liikuntasali on varattu opiskelijoille kerran viikossa pariksi tunniksi. Silloin on mahdollisuus pelata joukkuelajeja. Lisäksi Kiljavan opisto tarjoaa aktiviteetteja opiston käyttäjille. Aulabaarissa voi laulaa karaokea ja uudessa auditoriossa näytetään elokuvia. Kiljavan opisto järjestää opiskelijoille Kelan ateriatuetun lounaan koulupäivän aikana opiston ruokalassa. ==Lähteet== *http://www.humak.fi/ *http://www.humak.fi/sites/default/files/liitteet/humak-hakijan- opas-2012.pdf#page=23 *http://www.kiljavanranta.fi/ == Aiheesta muualla == *http://prezi.com/ohqe7datyzs1/nurmijarven-kampus/ *http://www.facebook.com/group.php?gid=282537079450 *http://www.humak.fi/en/humak/campuses-and-offices/nurmijarvi-campus Luokka:Nurmijärven oppilaitokset Luokka:Suomen ammattikorkeakoulut
HMS Atherstone (M38)

HMS Atherstone (viirinumero M38) on Britannian kuninkaallisen laivaston Hunt- luokan miinantorjunta-alus. == Valmistus == Alus tilattiin 14. joulukuuta 1982 Vosper Thornycroftilta. Se laskettiin vesille 1. maaliskuuta 1983Gardiner, Robert s. 542 kumminaan rouva Amy Jarvis ja valmistui vuotta myöhemmin 17. tammikuuta 1987. == Palvelus == Palvelukseen otettaessa alus liitettiin Portsmouthiin 2. miinantorjuntalaivueeseen (). Alus oli Suezin ja Persianlahden alueella, jossa se osallistui operaatio Teliciin Persianlahdella 9. heinäkuuta 1990 - 4. huhtikuuta 1991. Operaatiossa se varmisti laivareittien turvallisuutta.Military Lessons of the Gulf War s. 258 Alus oli kolme kuukautta koulutuksessa Skotlannissa ennen lähtöään kolmeksi vuodeksi Bahrainiin 30. toukokuuta 2012.http://www.royalnavy.mod.uk/News-and- Events/Latest-News/2012/May/30/120530-Atherstone-Deploy RN - News ==Lähteet== * * === Viitteet === Luokka:Kuninkaallisen laivaston Hunt-luokan miinantorjunta-alukset Luokka:Yhdistyneen kuningaskunnan Persianlahden sodan sotalaivat
HMS Hurworth

HMS Hurworth (viirinumero M39) on Britannian kuninkaallisen laivaston Hunt- luokan miinantorjunta-alus. == Valmistus == Alus tilattiin Vosper Thornycroftilta. Se laskettiin vesille 25. syyskuuta 1984 kumminaan amiraali Sir David Halifaxin puoliso Lady Anne HalifaxRN-More about ship ja valmistui 2. heinäkuuta 1985.RN - HMS Hurworth == Palvelus == Alus on sijoitettu Portsmouthin laivastotukikohtaan 2. miinantorjuntalaivueeseen (). ==Lähteet== * === Viitteet === == Aiheesta muualla == Luokka:Kuninkaallisen laivaston Hunt-luokan miinantorjunta-alukset Luokka:Yhdistyneen kuningaskunnan Persianlahden sodan sotalaivat
HMS Vanguard (S28)

HMS Vanguard (viirinumero S28) on Britannian kuninkaallisen laivaston Vanguard-luokan ydinsukellusvene. == Valmistus == Alus tilattiin 30. toukokuuta 1986 Vickers Shipbuilding and Engineeringiltä Barrow-in- Furnessista, missä köli laskettiin 3. syyskuuta 1986. Se laskettiin vesille 4. maaliskuuta 1992 ja otettiin laivaston palvelukseen 14. elokuuta 1993 päällikkönään David Russell.Gardiner, s. 533. == Palvelus == Alus on sijoitettu Clyden laivastotukikohtaan. Helmikuussa 2002 alus siirrettiin kahdeksi vuodeksi huoltoon Devonportissa telakalle. Se palautettiin palvelukseen lokakuussa 2005. Alukselle tunkeutui 2003 joukko ydinaseiden vastaisia mielenosoittajiaBBC. Alus kolaroi 4. helmikuuta 2009 Atlantilla Ranskan merivoimien sukellusveneen Le Triomphantin kanssa. Se kykeni kuitenkin palaamaan 14. helmikuuta Faslaneen omin avuin.CNN Tammikuussa 2024 alukselta tehtiin Trident II -ydinohjuksen koelaukaisu, joka epäonnistui. Kyseessä on toinen peräkkäinen kerta, kun Vanguard-luokan alukselta tehty koelaukaisu on epäonnistunut. Edellinen epäonnistuminen tapahtui HMS Vengeancelle vuonna 2016. ==Lähteet== * === Viitteet === Luokka:Vanguard-luokan sukellusveneet Luokka:Vickersin valmistamat alukset
Limburgin kieli

Limburgin kieli (omakielinen nimi: lèmburgs) on alueellinen kieli, jota puhutaan Limburgin maakunnassa Alankomaissa ja samannimisessa provinsissa Belgiassa sekä Saksan puolella lähellä Alankomaiden ja Belgian rajaa. Limburgin maakunnan asukkaista noin 75 % osaa kieltä. Yhteensä puhujia on noin 900 000. Kieltä kirjoitetaan latinalaisin aakkosin. Kielellä katsotaan olevan seitsemän päämurretta ja se luokitellaan uhanalaiseksi. == Sanasto ja kielioppi == Lukusanat 1–10 limburgiksi: 1 2 3 4 5 6 7 8 9 10 ein twiëe drie veer vief zés zeve ach nege tiëen == Lähteet == Luokka:Germaaniset kielet Luokka:Alankomaiden kielet Luokka:Belgian kielet Luokka:Saksan kielet
HMS Victorious (S29)

HMS Victorious (viirinumero S29) on Britannian kuninkaallisen laivaston Vanguard-luokan ydinsukellusvene. Alus on sijoitettu Clyden laivastotukikohtaan. == Valmistus == Alus tilattiin 30. toukokuuta 1986 Vickers Shipbuilding and Engineeringiltä Barrow-in-Furnessista, missä köli laskettiin 3. joulukuuta 1987. Se laskettiin vesille 29. syyskuuta 1993 ja otettiin palvelukseen 7. tammikuuta 1995.Gardiner, Robert s. 533 == Palvelus == Kesäkuussa 2004 alus siirrettiin Devonportin telakalle kahdeksi vuodeksi huoltoon. Alus palautettiin palvelukseen 2006 aloittaen koeajot. ==Lähteet== * === Viitteet === Luokka:Vanguard-luokan sukellusveneet Luokka:Vickersin valmistamat alukset
HMS Vigilant (S30)

HMS Vigilant (viirinumero S30) on Britannian kuninkaallisen laivaston Vanguard-luokan ydinsukellusvene. Alus on sijoitettu Clyden laivastotukikohtaan. == Valmistus == Alus tilattiin 30. toukokuuta 1986 Vickers Shipbuilding and Engineeringiniltä Barrow-in-Furnessista, missä köli laskettiin 16. helmikuuta 1991. Se laskettiin vesille 14. lokakuuta 1995 ja otettiin palvelukseen 2. marraskuuta 1996.Gardiner, Robert s. 533 == Palvelus == Alus saapui 11. lokakuuta 2008 Devonportin telakalle kahden vuoden huoltoa varten. Sen odotetaan palaavan palvelukseen 2012. ==Lähteet== * === Viitteet === Luokka:Vanguard-luokan sukellusveneet Luokka:Vickersin valmistamat alukset
HMS Vengeance (S31)

HMS Vengeance (viirinumero S31) on Britannian kuninkaallisen laivaston Vanguard-luokan ydinsukellusvene. == Valmistus == Alus tilattiin 30. toukokuuta 1986 Vickers Shipbuilding and Engineeringiltä Barrow-in- Furnessista, missä köli laskettiin 1. helmikuuta 1993. Se laskettiin vesille 19. syyskuuta 1998 ja otettiin laivaston palvelukseen 27. marraskuuta 1999.Gardiner, Robert s. 533 == Palvelus == Alus on Clyden laivastotukikodassa. ==Lähteet== * === Viitteet === Luokka:Vanguard-luokan sukellusveneet Luokka:Vickersin valmistamat alukset
Hannah Graaf

Hannah Rakel Serafia Karyd (o.s. Graaf, s. 31. elokuuta 1978) on ruotsalainen malli ja laulaja. Graaf on syntynyt Göteborgissa mutta kasvanut Kungsängenissa. Lapsena hän lauloi helluntaikirkon kuorossa. == Ura == Vuonna 1998 Hannah Graaf ja hänen vanhempi siskonsa Magdalena Graaf perustivat europop-yhtyeen Graaf ja saivat levytyssopimuksen BMG Swedeniltä. Levyn tuottajina toimivat Christer Sandelin, Tommy Ekman ja Rob’n’Raz. Yhtye keikkaili laajalti ja heidän suurin hittinsä oli "You Got (What I Want)". He lopettivat suosion laannuttua ja Magdalena keskittyi perhe-elämään. Vuonna 2004 Graafin siskokset yrittivät yhteistä comebackia malleiksi ja heistä kuvattiin kuvasarja losangelesilaiseen miestenlehteen FHM. Erottuaan David Boudalista (naimisissa 2003–2006) Graaf teki lyhytaikaisen kokeilun takaisin musiikin parissa. Vuonna 2006 hän esitti kappaleen "Naughty Boy" Melodifestivalenissa. Vuoden 2007 loppupuolella Graaf juonsi yhdessä Doreen Månssonin kanssa Ruotsin Idol 2007:n jälkeen esitettyä Idol Eftersnack -ohjelmaa, jossa he haastattelivat pudonneita kilpailijoita. == Yksityiselämä == Vuonna 2001 Graafille syntyi esikoispoika. Hän ei aluksi suostunut nimeämään lapsen isää, mutta pojan synnyttyä hän ilmoitti isän olevan ruotsalainen hittituottaja Andreas Carlsson. Vuonna 2003 Graaf avioitui Daniel Boudalin kanssa ja sai pojan talvella 2004. Pari erosi vuonna 2006 ja Graaf meni lopulta uudelleen naimisiin vuonna 2008 Peter Karydin kanssa. Heidän tyttärensä syntyi vuonna 2009. Graaf on yhdessä siskonsa kanssa rakennuttanut Keski-Intian Nagpuriin koulun ja orpokodin ja Etelä-Intiaan kaksi orpokotia. ==Lähteet== Luokka:Ruotsalaiset mallit Luokka:Poplaulajat Luokka:Vuonna 1978 syntyneet Luokka:Elävät henkilöt Luokka:Ruotsalaiset laulajat
Pekka Jalava

Pekka Juhana Jalava (5. tammikuuta 1977 Taivalkoski - 25\. tammikuuta 2012 Helsinki) oli suomalainen stand up -koomikko. Hän toimi koomikkona vuodesta 2002 lähtien. Jalava kuoli sairauskohtaukseen vain 35 vuoden iässä. Jalava oli tunnetuimpia suomalaisia stand up -koomikoita, ja hän esiintyi niin ravintoloissa kuin stand up -festivaaleillakin, muun muassa yhdessä Ismo Leikolan kanssa. Jalavaa pidettiin erinomaisena improvisoijana. Vuonna 2011 julkaistiin viiden stand up -koomikon esityksiä viidellä DVD:llä nimikkeellä Suomen Stand Up Club esittää. Jalava sai sarjaan oman DVD:n Ilari Johanssonin, Jacke Björklundin, Mika Eirtovaaran ja Niko Kivelän ohella.http://www.discshop.fi/elokuvat/suomen_stand_up_club/C1086 ==Lähteet== Luokka:Suomalaiset stand up -koomikot Luokka:Vuonna 1977 syntyneet Luokka:Vuonna 2012 kuolleet
Risto Räppääjä (albumi)

Risto Räppääjä on samannimisen elokuvan soundtrack vuodelta 2008. Sen julkaisi EMI. Soundtrackin kappaleet on säveltänyt Iiro Rantala ja sanoittanut Sinikka sekä Tiina Nopola. ==Kappaleet== # # # # # # # # # # # # # # # == Lähteet == * Risto Räppääjä: Risto Räppääjä -soundtrack EMI * Soundtrack : Risto Räppääjä Levykauppa Äx Luokka:Risto Räppääjä
Tarkastaja

Tarkastaja on Anssi Mänttärin ohjaama suomalainen elokuva, joka sai ensi- iltansa Sodankylän elokuvajuhlissa vuonna 2011.http://sivustakatsoja.com/blog/2947185http://www.kansanuutiset.fi/kulttuuri/elokuvat/2575507/sodankyla- ylsi-yleisoennatykseen Elokuvan pääosassa tarkastajan roolissa esiintyy Niko Saarela. Muissa rooleissa esiintyvät muun muassa Eeva Putro, Anna-Maija Tuokko, Kari Hietalahti ja Matti Onnismaa. == Rooleissa == http://fi- fi.facebook.com/pages/Tarkastaja/207286815969446?v=info == Lähteet == Luokka:Vuoden 2011 suomalaiset elokuvat Luokka:Anssi Mänttärin ohjaamat elokuvat
Hargurnek Singh Sandhu

Hargurnek Singh Sandhu (s. 26. tammikuuta 1962 Jamsher Khas, Intia) on kanadalainen entinen maahockeypelaaja. Hän edusti seuratasolla vancouverilaista India Field Hockey Clubia. Singh opiskeli Simon Fraser -yliopistossa Vancouverissa ja oli maansa kapteeni nuorten MM-kisoissa 1982. Puolustavana pelaajana pelannut Singh oli voittamassa kultaa Pan-Amerikan kisoista 1983 ja pelasi myös Los Angelesin olympialaisissa, joissa hän teki kaksi maalia ja Kanada oli kymmenes. Singh oli mukana 1985 Intercontinental Cupissa ja pelasi myös seuraavan vuoden MM-kilpailuissa. Kanada voitti Pan- Amerikan kisat jälleen vuonna 1987, ja Singh teki turnauksessa kolmetoista maalia. Hän oli joukkueensa varakapteeni Soulin olympialaisissa 1988, joissa Kanada oli yhdestoista. Singh sai hopeaa Intercontinental Cup -turnauksesta vuonna 1989. Hänen kymmenvuotinen maajoukkueuransa päättyi vuoteen 1990, jona hän pelasi vielä MM-kilpailuissa. Singh pelasi urallaan maajoukkueessa 135 ottelua, joissa hän teki yhteensä 55 maalia. == Lähteet == Luokka:Kanadalaiset maahockeypelaajat Luokka:Vuonna 1962 syntyneet Luokka:Elävät henkilöt
Graaf

Graaf tai The Graaf Sisters ovat kaksi ruotsalaista glamourmallia nimeltään Hannah ja Magdalena Graaf. He saavuttivat mainetta esiintymällä nuorena miestenlehdissä. Vuonna 1998 he perustivat lyhytikäisen pop-duon, Graaf. Tuottajiensa Christer Sandelinin, Per Adebrattin ja Tommy Ekmanin ohjauksessa tytöt julkaisivat debyyttialbuminsa Graaf. Yhtye on parhaiten tunnettu hittikappaleestaan You Got (What I Want). Vuonna 2002 siskokset tekivät siviilikanteen manageriaan Mikael Brinkstiernaa vastaan. Brinkstierna väitti, että tytöt alkoivat työskentelemään hänen kanssaan jo vuonna 1996 ja että he olivat sitoutuneet managerointisopimukseen, mikä oikeutti hänelle 25 prosenttia kaikista tuotoista siskoksien tulevista levymyynneistä. Ensimmäisen albumin suosion jälkeen Brinkstierna ei saanut rahaa, vaikka hän kertomansa mukaan käytti lukuisia tunteja auttaakseen tyttöjä menestykseen. Siskokset väittivät, että Brinkstierna ei auttanut heitä mitenkään muuten kuin antamalla rahaa ja syyttivät häntä roistoksi Aqua-yhtyeen vastaavanlaisen polemiikin jälkeen. ==Diskografia== * Graaf (1997) ==Aiheesta muualla== * Viralliset internetsivut * Graaf Discogs * Remembering Graaf * Oikeusjuttu Luokka:Ruotsalaiset laulajat Luokka:Ruotsalaiset mallit Luokka:Sisarukset
California State Route 1

State Route 1 (SR 1; kutsutaan myös nimellä Highway 1 tai PCH, Pacific Coast Highway) on Tyynenmeren rannikkoa pitkin kulkeva state highway Kalifornian osavaltiossa Yhdysvalloissa. Tie alkaa etelässä Interstate 5:n (I-5) liittymästä lähellä Dana Pointin kaupunkia Orangen piirikunnassa. Tien pohjoinen päätepiste on U.S. Route 101:n (US 101) liittymä Leggettin kaupungin lähistöllä Mendocinon piirikunnassa. Ajoittain Highway 1 kulkee samaa tietä US 101 -tien kanssa, joista merkittävin osuus on Venturan ja Santa Barbaran piirikunnissa sekä Golden Gate Bridgellä. Tie toimii vaihtoehtoisena maisemareittinä moottoriteille useissa paikoissa sekä läpikulkuväylänä muun muassa Los Angelesin suuralueella ja San Franciscon lahden ympäristössä kuin myös muissa asutuskeskittymissä tien varrella. Tiedosto:California State Route 1 in Marin County.jpg|Tyynenmeren rannalla mutkitteleva tie Marinin piirikunnassa. Tiedosto:PCH Near Laguna Beach.jpg|Tie Crystal Cove State Parkin kohdalla lähellä Laguna Beachin kaupunkia Tiedosto:Golden Gate Bridge SF CA North View.jpg|State Route 1 ja US 101 kulkevat samaa tietä pitkin Golden Gate Bridgellä Tiedosto:Bixby Creek Bridge, The Big Sur, California.jpg|Bixby Creek Bridge Big Surin alueella. State Route 001
Anal Nosorog

Anal Nosorog oli venäläinen grindcore-yhtye. Se toimi vuosina 2003-2009. == Diskografia == ===Studioalbumit=== * You Are a Fat Putridity (2005) * The Beautiful People (2006) * Condom of Hate (2007) * Gazavat (2009) * Moloko (2010, ei julkaistu) == Aiheesta muualla == *Anal Nosorog Rateyourmusic.comissa *Yhtyeen MySpace-sivu Luokka:Venäläiset grindcoreyhtyeet
Graaf Sisters

Graaf Sisters on ruotsalaisen yhtyeen Graafin julkaisema esikoisalbumi vuodelta 1998. Se sisältää hitit "You Got What I Want", "Never Never, Give It Up" ja "Heartbreaker". "Heartbreaker" on cover-balladi Dionne Warwickin hitistä. == Kappaleet == # # # # # # # # # # # == Kokoonpano == * Hannah Graaf – laulu * Magdalena Graaf – laulu * Björn Engelmann – masteroija * Christer Sandelin – tuottaja * Per Adebratt – tuottaja * Tommy Ekman – tuottaja == Lähteet == == Aiheesta muualla == * Graaf Sisters discogs.com -sivustolla Luokka:Disco-albumit Luokka:Ruotsalaiset popalbumit Luokka:Ruotsalaiset synthpop-albumit Luokka:Vuoden 1998 esikoisalbumit
Luettelo DreamWorks Picturesin tuotannoista

Tämä on luettelo DreamWorks Picturesin tuottamista elokuvista ja televisiosarjoista. == Elokuvat == Elokuva Vuosi A.I. – Tekoäly 2001 Aikakone 2002 American Beauty 1999 Amistad 1997 Antz – Muurahaizet 1998 Biker Boyz 2003 B.O.O.: Bureau of Otherworldly Operations 2015 Cast Away – tuuliajolla 2000 Collateral – väärä aika, väärä paikka 2004 Croodit 2013 Deep Impact 1998 Dreamer – laukkaratsun tarina 2005 Egyptin prinssi 1998 Envy – kalasta asiaa 2004 Eurotrip 2004 Galaxy Quest 1999 Geishan muistelmat 2005 Gladiator 2000 Hain tarina 2004 Happy Smekday! 2014 Herra Peabody & Sherman 2014 The Haunting – paholaistalo 1999 Head of State 2003 Hiekan ja sumun talo 2003 Hiiri, jota ei saatu hengiltä 1997 Hollywood Ending – elokuvan päätepysäkki 2002 Huiputtajat 2003 Ilopilleri 2005 The Island 2006 Jadeskorpionin kirous 2001 Jospa se vain olisi totta 2005 Kananlento 2000 Kapteeni Kalsari 2017 Katti 2003 Kung Fu Panda 2008 Kung Fu Panda 2 2011 Kung Fu Panda 3 2016 Kuusi, pukki ja kuokkavieras 2004 Lemony Snicketin surkeiden sattumusten sarja 2004 The Love Letter – rakkauskirje 1999 Lucky Numbers 2000 Luonnon lait 1999 Maailmojen sota 2006 Madagascar 2005 Madagascar 2 2008 Madagascar 3 2012 Madagascarin pingviinit 2014 Matkalla Perditioniin 2002 Match Point 2005 Me and My Shadow 2014 Megamind 2010 Mehiläisen elokuva 2007 Melkein julkkis 2000 The Mexican 2001 Minority Report 2002 Mumbai Musical 2015 Möröt vastaan muukalaiset 2009 München 2005 Näin koulutat lohikäärmeesi 2010 Näin koulutat lohikäärmeesi 2 2014 Näin koulutat lohikäärmeesi 3 2019 Old School 2003 Ota kiinni jos saat 2002 Painajainen perheessä 2004 Painajaisissa 1999 Paulie 1998 Paycheck 2003 Pelastakaa sotamies Ryan 1998 Joosef – unten kuningas 2000 Perhe on painajainen 2000 Pienet soturit 1998 Puhtia peruukkiin 2000 Rauhantekijä 1997 Ring 2002 Ring 2 2004 Road Trip 2000 Road Trip: Beer Pong 2009 Saapasjalkakissa 2011 Salaisuus pinnan alla 2000 Seabiscuit, amerikkalainen legenda 2003 Sekaisin suhteessa 2007 She’s the Man 2006 Shrek 2001 Shrek 2 2004 Shrek kolmas 2007 Shrek 4 2010 Shrek 5 2026 Sinbad – Seitsemän meren sankari 2003 Sinua parempaa 2003 Smokkimies 2002 Spirit – villi ja vapaa 2002 Stepfordin naiset 2004 Terminaali 2004 The Prize Winner of Defiance, Ohio 2005 Tie El Doradoon 2000 Trolls 2015 Turbo 2013 Tähtitreffit 2004 Uutisankkuri: Ron Burgundyn legenda 2004 Viimeinen linnoitus 2001 Viisi legendaa 2012 Virran viemää 2006 Walk the Talk 2000 Wallace & Gromit: Kanin kirous 2005 Yli aidan 2006 Yölento 2005 == Televisiosarjat == Televisiosarja Vuosi Champs 1996 Freaks and Geeks 1999 High Incident 1996 Ink 1996 Jeparit 2001 Madagascarin pingviinit 2008 Oliver Beene 2003 The Pacific (minisarja) 2010 Spin City 1996 Taistelutoverit (minisarja) 2001 Taken (minisarja) 2002 == Televisioelokuvat == Televisioelokuva Vuosi The Hatching of Chicken Run 2000 Gladiator Games: The Roman Bloodsport 2000 We Stand Alone Together 2001 What Lies Beneath: Constructing the Perfect Thriller 2001 Woody Allen: A Life in Film 2002 Luokka:Luettelot elokuvista tuotantoyhtiöittäin
Kowloonin niemimaa

Kowloonin niemimaa (; ) on niemimaa, joka sijaitsee Kiinan mantereella, mutta kuuluu Hongkongin alueeseen. Kowloon, toinen Hongkongin suurista taajamista, on niemimaalla. Kowloonin niemimaalla on Kai Takin lentoasema ja tähtitorni. ==Maantiede== thumb|keski|600px|Näkymä Kowloonin niemimaalle Hongkongin saarelta käsin. Kowloonin niemimaa voidaan jakaa maantieteellisesti kahteen alueeseen. Uudet territoriot pohjoisessa ja lännessä ovat maaseutumaisempia ja käsittävät mäkistä maastoa. Kaupunkimaisempi asutuksen keskus käsittää puolestaan alueita idässä ja etelässä. ==Historia== Kowloonin niemimaa oli tunnettu pienenä, mutta tärkeänä suolankaivuun keskuksena jo Song-dynastian aikakaudella 1000- ja 1100-luvuilla. Alue kuitenkin kärsi Ming-dynastian merirosvouden vastaisista operaatioista ja paikalla oli vain muutama kylä ja vähän asukkaita, kun Britannia sai haltuunsa Hongkongin saaren (Brittiläinen Hongkong) useiden eri Kiinan Qing-dynastian kanssa solmituilla sopimuksilla. Pelkän saaren miehitystä alettiin kuitenkin pitää riittämättömänä puolustuksen kannalta. Britit pelkäsivät Kiinaa enemmän Venäjää, jota alettiin pitää uhkana Krimin sodan myötä. Niemimaa täytyi saada brittien haltuun, jotta he voisivat turvata saaren ja mantereen välisen salmen. Brittien alkuperäisenä tarkoituksena oli ostaa Kowloonin niemimaa itselleen. Ostosta neuvoteltiin kiinalaisen Kantonin kenraalikuvernöörin kanssa ja kauppahinnaksi sovittiin 500 taelia kultaa. Ostohanke kuitenkin peruuntui kun britit saivat alueen haltuunsa Pekingin rauhansopimuksen nojalla vuonna 1860. Britit rakensivat nopeasti Tsim Sha Tsuin alueelle sotilasrakennuksia kuten parakkeja ja linnakkeita. Britit eivät pitkään rakentaneet mitään muulle alueelle. Asukkaita alkoi Kowlooniin tulla sotilaiden lisäksi vasta 1900-luvun puolella. Vuonna 1898 Britannia vuokrasi Kiinalta 99 vuodeksi Uudet territoriot, joihin kuului Kowloonin niemimaan tyvi ja parisataa saarta. == Lähteet == Luokka:Hongkongin maantiede Luokka:Aasian niemimaat
Leipäpuut

Leipäpuut (Artocarpus) on kasvisuku mulperikasvien heimossa. Sukuun kuuluu noin 50 lajia Kaakkois-Aasiassa kasvavia puita. Niiden lehdet ovat muodoltaan yksinkertaiset–liuskaiset ja korvakkeet ovat yleensä suuret. Leipäpuut ovat kaksikotisia. Emikukat turpoavat usein jättikokoisiksi hedelmiksi, joiden vahamaisessa tai mehevässä mallossa ovat siemenet. Lukuisia leipäpuulajeja viljellään Aasiassa muun muassa hedelmien ja puuaineksen vuoksi. == Leipäpuulajeja == * Artocarpus altilis – malaijienleipäpuu eli leipäpuu * Artocarpus glaucus * Artocarpus heterophyllus – intianleipäpuu eli jakkipuu * Artocarpus hirsutus * Artocarpus integer * Artocarpus lanceifolius – länsisumatranleipäpuu * Artocarpus nitidus * Artocarpus odoratissimus * Artocarpus rigidus == Lähteet == * Finto: Kassu – Kasvien suomenkieliset nimet: Artocarpus (suomenkielisten nimien lähde) viitattu 27.3.2016. === Viitteet === == Aiheesta muualla == * Suomen Lajitietokeskus: Leipäpuut – Artocarpus * ITIS: Artocarpus * States Department of Agriculture (USDA): Artocarpus * Flora of China: Artocarpus Luokka:Mulperikasvit
Apinanleipäpuut

Apinanleipäpuut (Adansonia) on kasvisuku malvakasvien heimossa. Siihen kuuluu kahdeksan lajia, joista luonnonvaraisena kasvaa Afrikan mantereella yksi, Madagaskarilla kuusi ja Luoteis-Australiassa yksi. Apinanleipäpuut ovat puita, joiden runko on paisunut. Suvun tunnetuimpia lajeja on trooppisessa Afrikassa kasvava apinanleipäpuu (Adansonia digitata), joka voi elää 2000-vuotiaaksi. Apinanleipäpuusta saadaan esimerkiksi kuituna käytettävää kuorta. Myös sen hedelmät ja siemenet ovat syötäviä, ihmisen lisäksi niitä syövät ja levittävät erityisesti norsut ja paviaanit. Samoin australialaisen Adansonia gregoriin siemeniä on syöty ja sen runko on vesivarasto eläimille ja alkuasukkaille. == Lajit == * Afrikassa: ** Adansonia digitata – apinanleipäpuu eli baobabpuu * Madagaskarilla: ** Adansonia fony ** Adansonia grandidieri – toliaranapinanleipäpuu ** Adansonia madagascariensis ** Adansonia perrieri ** Adansonia suarezensis ** Adansonia za * Australiassa: ** Adansonia gregorii == Lähteet == == Aiheesta muualla == * Suomen Lajitietokeskus: Apinanleipäpuut – Adansonia * ITIS: Adansonia * United States Department of Agriculture (USDA): Adansonia pienoiskuva|vasen|240px|Apinanleipäpuun hedelmiä. *
The Leadstar

The Leadstar on Elias Viljasen vuonna 2005 julkaisema levy. ==Kappaleet== # # # # # # # # # # # # == Kokoonpano == * E.Vil – kitara (kappaleet 1, 3–6, 8, 10, 12), 7-kielinen kitara (kappaleet 2, 9, 11) * Rami Herckman – basso (kappaleet 2, 4–6, 10, 12) * Jaan Wessman – nauhaton basso (kappaleet 3, 7–9, 11) * Janne Juutinen – rummut (kappaleet 2, 5, 12) * Tomi Ylönen – rummut (kappaleet 3, 4, 6, 8–10) * Lacu Lahtinen – rummut (kappaleet 7, 11) * Jari Koivisto – kosketinsoitin (kappaleet 1–4) * Jani Kemppinen – kosketinsoitin (kappaleet 5–12) * Jari Koivisto – kosketinsoitin (kappaleet 6–8) == Arvostelut == * Imperiumi.net: 7+/10Imperiumi.net == Aiheesta muualla == * * The Leadstar discogs.com -sivustolla == Lähteet == Luokka:Elias Viljasen albumit Luokka:Vuoden 2005 albumit
Taking the Lead

Taking The Lead on Elias Viljasen vuonna 2002 julkaisema levy. ==Kappaleet== # # # # # # # # # # # # ==Kokoonpano== * Elias "E.Vil" Viljanen – kitarat * Rami Herckman – basso * Tomi Ylönen – rummut * Tero Ylönen – kosketinsoitin kappaleissa 1, 2, 3, 5, 8 * Jani Kemppinen – kosketinsoitin kappaleissa 6, 9, 11, 12 == Arvostelut == * Imperiumi: 8/10 == Lähteet == == Aiheesta muualla == * Luokka:Elias Viljasen albumit Luokka:Vuoden 2002 esikoisalbumit
Leikillinen oppimisympäristö

Leikillinen oppimisympäristö () on oppimisympäristö, jossa yhdistyvät oppimisen leikillisyys, teknologia ja pedagogiikka, joka tukee aktiivista ja yhteisöllistä tiedonrakentamista. Leikillisessä oppimisympäristössä oppiminen nähdään kokonaisvaltaisena prosessina. Päämääränä on oppiainerajat ylittävä oppimiskokemus, jonka aikana perinteisestä luokkahuonetyöskentelystä poiketen voidaan opiskella esimerkiksi pelisisältöjä rakentamalla tai pelaamalla erilaisissa peilillisissä ympäristöissä. Tällainen oppimisprosessi voi tukea oppisisältöjen opiskelun lisäksi mm. ongelmanratkaisutaitoja ja mediataitoja. Oppimisessa korostuu pelkän tiedon vastaanottamisen sijaan toiminnallisuus ja osallistuminen tiedon tuottamisen prosesseihin. Opettajan rooli on tiedollisen auktoriteetin sijaan olla enemmänkin ohjaaja, joka tukee oppijaa oppimis- ja opiskeluprosessin eri vaiheissa. ==Lähteet== == Aiheesta muualla == *InnoSchool *Interaktiivinen SmartUs -leikkikenttä Luokka:Mediakasvatus
Kaakaopuut

Kaakaopuut (Theobroma) on kasvisuku malvakasvien heimossa. Siihen kuuluu 20 lajia, joita kasvaa alkuperäisenä trooppisessa Amerikassa. Suvun lajit ovat puita, joilla on tyypillisesti rungolle kasvavat kukinnot (kaulifloria) ja puutuneet, apinalevitteiset hedelmät. Tunnetuimpia lajeja on kaakao eli kaakaopuu (Theobroma cacao), jota viljeltiin Amerikassa jo ennen valloittajien tuloa. == Lajeja == * Theobroma angustifolium * Theobroma bicolor * kaakaopuu eli kaakao (Theobroma cacao)Suomen Lajitietokeskus: Kaakaopuut – Theobroma * Theobroma grandiflorum * Theobroma mammosum * Theobroma simiarum == Lähteet == == Aiheesta muualla == * Finto: Kassu – Kasvien suomenkieliset nimet: Theobroma * ITIS: Theobroma * United States Department of Agriculture (USDA): Theobroma * Flora of China: Theobroma Luokka:Malvakasvit
Fire-Hearted

Fire-Hearted on Elias Viljasen vuonna 2009 julkaisema levy. == Kappaleet == # # # # # # # # # # # # == Kokoonpano == === Yhtye === * Elias Viljanen – kitara, tuottaja * Jaan Wessman – basso (kappale 12) * Jari Kainulainen – basso (kappaleet 1 to 9, 11) * Mikko Sirén – rummut (kappaleet 1, 2, 4, 7, 8, 12) * Tomi Ylönen – rummut (kappaleet 3, 5, 6, 9, 11) * Henrik Klingenberg – kosketinsoitin (kappaleet 1 to 9, 11, 12) === Tuotanto === * Samu Oittinen – tuottaja, äänittäjä, miksaaja, valokuvat * Svante Forsbäck – masteroija * Kalle Pyyhtinen – kansikuva, layout * Terhi Ylimäinen, Patric Ullaeus, Jadranka Celik, Kaisa Sinkkonen, Toni Härkönen – valokuvat == Arvostelut == * Imperiumi: 8-/10 * Soundi: Soundi: Levyarvio == Aiheesta muualla == * * Fire- Hearted discogs.com -sivustolla == Lähteet == Luokka:Elias Viljasen albumit Luokka:Vuoden 2009 albumit
Bolero (vuoden 1984 elokuva)

Bolero on vuonna 1984 ensi-iltansa saanut romanttinen draamaelokuva. Elokuvan pääosia esittävät Bo Derek, George Kennedy, Andrea Occhipinti, Ana Obregón, Olivia d'Abo, Greg Bensen, Ian Cochrane, Mirta Miller, Mickey Knox, Paul Stacey ja James Stacey. Elokuvan on ohjannut John Derek. Elokuva keskittyy päähenkilön seksuaaliseen heräämiseen ja hänen matkaansa maailman ympäri tavoittaakseen ihanteellista ensimmäistä rakastajaa, joka vie hänen neitsyytensä.https://www.allmovie.com/movie/v6555 Elokuva oli lipputuloiltaan floppi ja sai äärimmäissen huonot arvostelut. Se ansaitsi yhdeksän Golden Raspberry Awards -ehdokkuutta 5. Golden Raspberry Awards -gaalassa ja "voitti" kuusi, mukaan lukien huonoin kuva. Monet ovat pitäneet tätä yhtenä huonoimmista koskaan tehdyistä elokuvista ja on myös yksi kiistanalaisimmista elokuvista koskaan tehty. ==Vastaanotto== Arvostelujen kokoamissivusto Rotten Tomatoes raportoi 0% hyväksymisluokituksen - yksi n.44 elokuvasta saavuttakseen tämän arvion - ja keskiarvolla 1,43/10, perustuen 23 arvostelun päätöksiin. Amerikkalainen filmikriitikko Roger Ebert antoi elokuvalle 0,5/4 tähteä kirjoittaen: ""Boleron" todellinen tulevaisuus on kodeissa vuokrakasettina, jossa eteenpäin kelaus ja välittömän toiston säätimet tarjoavat editointityön jota elokuva niin kipeästi tarvitsee." Video-oppaassa vuodelta 1994 Bello Romano kutsuu elokuvaa tylsäksi pehmopornoiluksi ja antaa sille tähtien sijasta pommin, mikä vastaa sanallista arviota ”täysin epäonnistunut tekele”. Elokuva voitti kuusi Razzie-palkintoa: huonoimmasta elokuvasta, huonoimmasta naispääosasta, huonoimmasta ohjauksesta, huonoimmasta käsikirjoituksesta, huonoimmasta uudesta tähdestä ja huonoimmasta tunnusmusiikista. Elokuva oli vuonna 1990 ehdolla "Vuosikymmenen huonoimman elokuvan" Razzie-palkinnon saajaksi, mutta hävisi elokuvalle Äiti kulta (Mommie Dearest.) ==Lähteet== ==Aiheesta muualla== * Luokka:Vuoden 1984 yhdysvaltalaiset elokuvat Luokka:Yhdysvaltalaiset romanttiset draamaelokuvat Luokka:John Derekin ohjaamat elokuvat Luokka:Cannon Groupin elokuvat
Riian offensiivi

Riian offensiivi oli toisessa maailmansodassa Saksan ja Neuvostoliiton joukkojen välillä käyty taistelu Riian kaupungista Latviassa vuonna 1944. Taistelu oli osa Baltian offensiivia. Taistelu alkoi 14. syyskuuta 1944 ja päättyi 24. lokakuuta, jolloin puna-armeija sai vallattua kaupungin. Taistelun seurauksena Saksan 16. armeija, 18. armeija, 3. panssariarmeija, Keskustan armeijaryhmä ja Pohjoinen armeijaryhmä joutuivat vetäytymään kaupungista. Luokka:Toisen maailmansodan itärintaman taistelut Luokka:Riian historia Luokka:Vuoden 1944 sotahistoria
Adelina Patti

Adelina Patti () oli italialainen laulajatar (sopraano). Patti konsertoi jo lapsena Yhdysvalloissa. Lauluopintojen jälkeen hän debytoi New Yorkissa vuonna 1859. Tämän jälkeen hän teki usean vuosikymmenen ajan kiertueita ympäri maailmaa. Hän oli aikansa suurimpia laulajattaria. Hän soveltui parhaiten buffaoopperoihin: Don Giovannin Zerlina ja Sevillan parturin Rosina sekä Verdi-rooleihin: Aida, Rigoletton Gilda ja La traviatan Violetta. == Lähteet == == Aiheesta muualla == Luokka:Italialaiset oopperalaulajat Luokka:Sopraanot Luokka:Vuonna 1843 syntyneet Luokka:Vuonna 1919 kuolleet
Anders Engström

Anders Engström (s. 2. lokakuuta 1962 Uusikaarlepyy) on suomenruotsalainen elokuva- ja televisio-ohjaaja. ==Elämä== Engström on opiskellut Lontoon kansainvälisestä elokuvakoulussa (International Film School) ja luonut kansainvälistä uraa Ruotsissa ja Saksassa. == Yksityiselämä == Engström on naimisissa lavastaja Betsy Ångerman-Engströmin kanssa ja heillä on kaksi lasta. == Filmografia == *Småstadberättelser (1994) *Varustamo (1995–1996) *Anna Holt – poliisi (1996) *Insider (1999) *Error 2000 (1999) *Belinder Auktioner (2003) *Headhunters (2004) *NDA – Salassapitosopimus (2005) *Wallander: Peitenimi (2006) *Wallander: Pilvilinna (2006) *Isabella (2006) *Irene Huss – Nattrond (2008) *Irene Huss – Eldsdansen (2008) *Morden (2009) *Vares – Pahan suudelma (2011 *Vares – Kaidan tien kulkijat (2012) *Helsingin herra (2012) *Vettä sakeampaa (2014) *Jordskott (2015) *Taboo (2017) == Lähteet == == Aiheesta muualla == * * *http://yle.fi/yleisradio/ajankohtaista/venla-palkintoja-ropisi-ylen- ohjelmille Luokka:Suomalaiset elokuvaohjaajat Luokka:Vuonna 1962 syntyneet Luokka:Elävät henkilöt
Antonio Flores

Nexar Antonio Flores (s. 28. heinäkuuta 1978 Esmeraldas, Ecuador) on ecuadorilais-suomalainen kampaaja, joka on esiintynyt julkkis- ja tositelevisio-ohjelmissa. Hän tuli julkisuuteen vuonna 2012 presidenttiehdokas Pekka Haaviston puolisona. Ammatiltaan hän on meikkaaja-kampaaja. == Koulutus ja ura == Flores on kouluttautunut Isossa-Britanniassa stuertiksi Ryanairilla sekä Suomessa media-assistentiksi Espoon seudun koulutuskuntayhtymä Omniassa ja vaatesuunnittelijaksi Helsinki Design Schoolissa. Hänet palkittiin Omniassa Vuoden 2022 aikuisopiskelijana. Suomessa hän on työskennellyt parturi- kampaajana eri tv-tuotannoissa ja esiintynyt useissa tv-ohjelmissa ja elokuvissa. Vuodesta 2019 Antonio Flores on työskennellyt kansainvälisissä elokuvatuotannoissa hius- ja meikkitaitelijana, ja hänellä on ollut myös sivurooleja elokuvissa. == Julkisuudessa == Antonio Flores kilpaili Tanssii tähtien kanssa -ohjelmassa syksyllä 2012 tanssiparinaan Disa Kortelainen. Pari sijoittui kisassa toiseksi. Keväällä 2022 hän osallistui Olen Julkkis - Päästäkää Minut Pois! -tv-ohjelmaan, joka kuvattiin Argentiinassa. Syksyllä 2022 kuvatussa Farmi Suomi -ohjelmassa Flores kilpaili yhdessä 12 muun kilpailijan kanssa Pieksämäellä sijaitsevalla maatilalla. == Yksityiselämä == Flores tapasi silloisen ympäristö- ja kehitysyhteistyöministeri Pekka Haaviston Bogotássa Kolumbiassa vuonna 1997. Pari on ollut rekisteröidyssä parisuhteessa vuodesta 2002. He asuvat Helsingin Kulosaaressa talossa, jonka omisti ennen USA:n Helsingin-suurlähetystö. Flores on syntyperäinen Ecuadorin kansalainen, minkä lisäksi hänellä on myös Suomen kansalaisuus. Lokakuussa 2011 Flores syyllistyi rattijuopumukseen Ecuadorissa. Flores tuomittiin viiden päivän vankeuteen ja maksamaan 230 euron sakon. ==Lähteet== == Aiheesta muualla == * Imdb * Crew United Luokka:Kuuluisien henkilöiden puolisot Luokka:Suomalaiset julkisuuden henkilöt Luokka:Ecuadorilaiset henkilöt Luokka:Vuonna 1978 syntyneet Luokka:Elävät henkilöt
Petri Suvanto

Petri Suvanto (s. 13. marraskuuta 1992 Seinäjoki, Etelä-Pohjanmaa) on suomalainen moottoriurheilija. Voitettuaan monia Karting-kilpailuja Suomessa, Suvanto siirtyi Formula BMW-sarjaan vuonna 2010. Hän parhaaksi sijoitukset oli kaksi kuutossijaa Circuit Park Zandvoortissa ja Silverstonessa. Hän sijoittui kokonaispisteissä 11:ksi. Vuonna 2011 Suvanto siirtyi amerikkaan kilpailemaan U.S. F2000 National Championship -sarjassa, jossa hän voitti sarjan mestaruuden. Hän otti sieltä viisi voittoa ja ajaen yhtä lukuun ottamatta jokaisessa kilpailussa palkintokorokkeelle. Vuonna 2012 Suvanto kilpaili Star Mazda Championship -sarjassa sijoittuen sarjan viidenneksi. Vuonna 2013 Suvanto jatkaa sarjassa. Luokka:Suomalaiset autourheilijat Luokka:Vuonna 1992 syntyneet Luokka:Elävät henkilöt
Phyllis Satterthwaite

Phyllis Helen Satterthwaite (26. tammikuuta 1889 - 20\. tammikuuta 1962 Westminster) oli brittiläinen tennispelaaja. Satterthwaite osallistui olympialaisiin kerran, Pariisissa 1924. Hän pääsi tuolloin kolmannelle kierrokselle asti ja oli jaetulla yhdeksännellä sijalla, mutta kuitenkin hävisi jo ensimmäisen ottelunsa päästyään kahden ensimmäisen kierroksen läpi pelaamatta. Helen Wills, joka kaatoi Satterthwaiten, voitti lopulta koko turnauksen. == Lähteet == Luokka:Brittiläiset tennispelaajat Luokka:Vuonna 1889 syntyneet Luokka:Vuonna 1962 kuolleet
Glenveagh’n kansallispuisto

thumb|Lough Glenn Glenveagh’n kansallispuisto on yksi Irlannin kuudesta kansallispuistosta. Se sijaitsee Donegalin kreivikunnassa saaren luoteiskärjessä. Puiston 16 000 hehtaarin alue kostuu kolmesta osasta: Derryveagh’n vuorista, Crocknafarragh’n seudun kvartsikukkuloista ja Lough Barran, Meenachullionin ja Crockastollerin turvemaista.Glenveagh National park Karuilla vuorenhuipuilla on vain vähän luontoa. Niiden eläimistöön kuuluvat muun muassa rusakko ja kapustarinta, joka on nykyisin harvinainen muualla Irlannissa. Maakotkat hävisivät Irlannista vuonna 1912 ja niiden pesintää puistossa alettiin tukea vuonna 2001.Wildlife Glenveagh National park == Lähteet == Luokka:Irlannin kansallispuistot
Killarneyn kansallispuisto

thumb|Killarneyn järvet nähtynä Ladies Viewistä. Killarneyn kansallispuisto on yksi Irlannin kuudesta kansallispuistosta. Se sijaitsee Kerryn kreivikunnassa saaren lounaiskärjessä. Puiston 10 200 hehtaarin alueeseen kuuluvat Irlannin korkeimmat vuoret, Macgillycuddy’s Reeks, jotka kohoavat yli kilometrin korkeuteen.Killarney National Park Ihmiset saapuivat alueelle varhaisella pronssikaudella yli 4 000 vuotta sitten. Innisfallenin saarella sijaitsee Pyhän Finianin perustama Innisfallenin luostari. Muckross Abbey -luostari perustettiin vuonna 1448. ==Kasvisto== Puistossa leviää haitallinen alppiruusulaji, joka on tuotu Irlantiin koristekasviksi 1800-luvulla.Control Methods for Rhododendron ponticum Killarney National Park == Lähteet == Luokka:Irlannin kansallispuistot
Buena Vista (Walt Disney Company)

Buena Vista on Buena Vista Streetin varrella Burbankissa, Kaliforniassa sijainneiden The Walt Disney Companyn levittäjäjaostojen käyttämä tavaramerkki. Sen perusti Walt Disney vuonna 1953 Peter Panin julkaisun jälkeen levittääkseen itse omia elokuviaan ja televisiotuotantojaan ja samalla päättäen 20-vuotisen levittäjäsuhteen RKO Picturesin kanssa. The Walt Disney Company aloitti tavaramerkin käytöstäpoiston toukokuussa 2007 ja Suomessa hieman myöhemmin. ==Uudelleenbrändäys== Buena Vista -tavaramerkin käyttö lopetettiin ja osa jaostoista nimettiin uudelleen yrityksen uuden brändäyssuunnitelman mukaisesti. Buena Vista -elin Korvaaja Buena Vista Home Entertainment, Buena Vista Pictures Distribution, Inc.:n kotitallenteiden levityksestä vastaava elin Walt Disney Studios Home Entertainment (myös Buena Vista käytetään muun kuin Disney-tuotantojen levityksessä esim. Touchstone-, Miramax Films- ja Hollywood Pictures -julkaisuissa.) Buena Vista International, Buena Vista Pictures Distribution, Inc.:n maailmanlaajuinen levityselin. Walt Disney Studios Motion Pictures International Buena Vista International Television Disney-ABC International Television Buena Vista Interactive, peliyritys Disney Interactive Studios Buena Vista Motion Pictures Group, Disneyn studio-osasto Walt Disney Motion Pictures Group Buena Vista Music Group, Disneyn musiikkiosasto Disney Music Group Buena Vista Pictures Distribution, elokuva- ja televisiotuotantojen levityksestä vastaava elin Yhdysvalloissa Walt Disney Studios Motion Pictures Buena Vista Television, Disneyn televisiolevityselin Disney-ABC Domestic Television Buena Vista Theatrical Productions, Disneyn teatteri- ja musikaalituotannoista vastaava elin Disney Theatrical Group ja Disney Theatrical Productions BVS (Buena Vista Studios) Entertainment (Aiemmin Saban Entertainment), levittänyt mm. Power Rangersia ja Digimonia Yhdysvalloissa.) Walt Disney Entertainment Luokka:The Walt Disney Companyn tytäryhtiöt Luokka:Yhdysvaltalaiset elokuvayhtiöt
Nuokkurikko

Nuokkurikko (Saxifraga cernua) on arktisten alueiden valkokukkainen rikkokasvi. == Ulkonäkö ja koko == Monivuotinen nuokkurikko kasvaa 10–20 cm korkeaksi. Varsi on pysty ja polvekas. Varren tyvessä ja lehtihangoissa on ruskeanpunaisia itusilmuja. Alimmat lehdet ovat pitkäruotisia, munuaismaisia ja sormihalkoisia. Ylimmät lehdet ovat puikeita, isohampaisia tai ehytlaitaisia. Kukkia on tavallisesti yksi. Kaksineuvoiset kukat ovat väriltään valkoisia. Kukan verhiö ja teriö ovat viisilehtisiä, heteitä on 10 kappaletta. Teriö on neljä kertaa verhiötä pitempi. Emiö on kaksilehtinen ja enintään tyvestä yhdislehtinen, emilehtien tyvellä on mesisuomuja. Suomessa nuokkurikko kukkii heinä-elokuussa. Hedelmä on kaksiosainen kota, mutta siihen kehittyy harvoin siemeniä. Laji lisääntyykin pääasiassa itusilmujen avulla.Retkeilykasvio 1998, s. 226, 229.Den virtuella floran: Knoppbräcka (myös levinneisyyskartat) Viitattu 26.1.2012. == Levinneisyys == Nuokkurikon levinneisyysalue on sirkumpolaarinen. Euroopassa lajia kasvaa Norjan, Ruotsin ja Suomen tunturi- ja vuoristoalueilla, Islannissa, Alpeilla, Karpaateilla, Skotlannissa, Huippuvuorilla sekä Pohjois-Venäjällä. Levinneisyysalue jatkuu Aasian puolella läpi Pohjois-Siperian, mutta lajia tavataan myös Keski-Aasian ja Himalajan vuoristoissa. Pohjois-Amerikassa nuokkurikkoa tavataan Alaskassa, Yhdysvaltain kaakkoisosissa ja Pohjois-Kanadassa. Laji on levinnyt myös koko Grönlannin rannikolle. Suomessa nuokkurikkoa on tavattu itärajan tuntumassa Kuusamossa ja Sallassa, Utsjoella, Inarissa sekä Enontekiöllä Käsivarren suurtuntureilla, jossa laji on runsaimmillaan.Retkeilykasvio 1998, s. 229.Lampinen, R. & Lahti, T. 2017: Kasviatlas 2016. Helsingin Yliopisto, Luonnontieteellinen keskusmuseo, Helsinki. Viitattu 16.12.2017. == Elinympäristö == Nuokkurikko kasvaa tuntureiden puron- ja joenvarsilla, valuvesipinnoilla ja pahtojen varjoisilla pengermillä. Laji on kalkinvaatija. Laji sietää hyvinkin arktisia kasvuolosuhteita esimerkiksi Grönlannissa ja Kanadassa. == Lähteet == * === Viitteet === == Aiheesta muualla == *Pohjolan kasvien pauloissa: Saxifraga cernua - nuokkurikko * *Pinkka, Lajintuntemuksen oppimisympäristö: Nuokkurikko (Saxifraga cernua) *ITIS: Saxifraga cernua *United States Department of Agriculture (USDA): Saxifraga cernua *Flora of China: Saxifraga cernua Luokka:Lehtirikot
Metsälepakko

Metsälepakko (Nyctalus leisleri) on keskikokoinen eurooppalainen lepakkolaji, jota tavataan paikoitellen myös Aasiassa ja Afrikassa. == Ulkonäkö ja koko == Metsälepakko muistuttaa isolepakkoa, mutta on sitä tummempi ja pienempi. Turkki on lyhytkarvainen, selästä punaruskea, vatsasta kellanruskea. Naama, korvat ja siipien lentokalvo ovat tummanruskeat. Nuoret yksilöt ovat tummempia kuin aikuiset.Leisler's Bat ARKive == Levinneisyys ja elinympäristö == Metsälepakoita elää Euroopassa, Luoteis-Afrikassa ja paikoin Lähi-idässä, esimerkiksi Pakistanissa. Laji on levinnyt myös Madeiralle ja Kanariansaarille. Se saalistaa lentäviä hyönteisiä metsissä, laitumilla ja jokilaaksoissa. == Lähteet == Luokka:Siipat
University College Dublin

University College Dublin on Irlannin suurin yliopisto. Sen kampus sijaitsee lähellä Dublinin keskustaa. Yliopisto perustettiin vuonna 1854 nimellä The Catholic University. Myöhemmin yliopisto tunnettiin Royal Universityn nimellä, ja vuodesta 1908 alkaen nimenä on ollut University College Dublin eli UCD. Yliopistoa on käynyt moni tunnettu irlantilainen poliitikko, kirjailija, näyttelijä ja urheilija. Tunnetuimpia yliopiston kasvateista on sieltä vuonna 1902 valmistunut James Joyce. Lukuvuonna 2022–2023 UCD:n opiskelijoiden kokonaismäärä oli yli 38 000\. Alempaa tutkintoa opiskelevia heistä oli 12 625, ja ulkomaisia opiskelijoita oli kokonaismäärästä 29 prosenttia. == Lähteet == Luokka:Irlannin yliopistot ja korkeakoulut Luokka:Dublinin rakennukset ja rakennelmat
HMS Resolution (S22)

HMS Resolution (viirinumero S22) oli Britannian kuninkaallisen laivaston Resolution-luokan ydinsukellusvene. == Valmistus == Alus tilattiin toukokuussa 1963 Vickers Armstrongilta Barrow-in-Furnessista, missä köli laskettiin 26. helmikuuta 1964. Se laskettiin vesille 15. syyskuuta 1966 ja otettiin palvelukseen 2. lokakuuta 1967.Gardiner, Robert s. 531 == Palvelus == Alukselta laukaistiin 15. helmikuuta 1968 ensimmäinen UGM-27 Polaris-ohjus. Se aloitti ensimmäisen partiomatkansa 15. kesäkuuta 1968. Polaris-järjestelmä modernisoitiin 1984 lisäämällä Chevaline IFE, joka sisälsi kaksi uutta taistelukärkeä sekä paluukärkeä. Ne oli tehty erittäin koviksi, jotta ne kykenisivät läpäisemään ABM-hyökkäyksen. Samalla kolme alkuperäistä ET.317-taistelukärkeä korvattiin uusilla. Alus teki 1991 pisimmän Polaris- purjehduksensa, joka kesti 109 päivää. Ensimmäisen Vanguard-luokan sukellusveneen valmistuttua alus poistettiin palveluksesta 22. lokakuuta 1994 suoritettuaan 94 partiomatkaa. Alus on ankkuroitu Rosythiin, jossa se on muuten koskemattomana lukuun ottamatta poistettua ydinpolttoainetta. Puolustusministeriö ei ole päättänyt aluksen reaktorin poistosta ja tulevasta käytöstä. ==Lähteet== * === Viitteet === Luokka:Resolution-luokan sukellusveneet Luokka:Vickersin valmistamat alukset Luokka:Yhdistyneen kuningaskunnan kylmän sodan sukellusveneet
Unohtumattomat takapuolet – B-puolia ja muita harvinaisuuksia

__NOTOC__ Unohtumattomat takapuolet – B-puolia ja muita harvinaisuuksia on Aknestik-yhtyeen kokoelmalevy, joka on julkaistu vuonna 2012. == Kappaleet == === CD 1 (1990–1997) === # # # # # # # # # # # # # # # # # # # # # # # === CD 2 (1998–2002) === # # # # # # # # # # # # # # # # # # == Lähteet == * Albumin tiedot levy-yhtiön sivuilla Luokka:Vuoden 2012 kokoelma-albumit Luokka:Aknestikin albumit
Carrauntoohil

Carrauntoohil (engl.), iiriksi Corrán Tuathail on Irlannin korkein vuori ja sen korkeus on 1 038 metriä. Se kuuluu Macgillycuddy's Reeks -vuoriketjuun ja sijaitsee Kerryn kreivikunnassa saaren lounaisosassa. Samaan vuoristoon kuuluu kaksi muutakin yli kilometrin huippua, Beenkeragh ja Caher. Vuoren huipulla on viisi metriä korkea metallinen risti. == Lähteet == == Aiheesta muualla== * MountainViews Luokka:Irlannin vuoret ja kukkulat